JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Valitsuskõnelused jõudsid lõpule
Valitsus leevendas liikumispiiranguid
Holokaustiohvrite mälestuspäev Iisraelis
Viimaste nädalate sündmuste järel näis taas,
et Iisrael suundub neljandate valimiste poole,
sest Benny Gantz ja peaminister Netanyahu
polnud jõudnud kokkuleppele valitsuse moodustamise suhtes.
President suunas eelmine nädal valitsuse moodustamise parlamenti,
kus oleks tulnud leida enda seast või väljastpoolt Knessetit isik,
kes oleks suutnud koguda 61 rahvasaadiku toetuse
ehk arvulise enamuse.
Oli ütlematagi selge, et selleks oli reaalne võimalus vaid Netanyahul,
nii et poliitilistes ringkondades imestatakse,
miks president valitsuse moodustamist otse talle ülesandeks ei andnud.
Selle asemel teatas president, et kui riigis 7. maiks valitsust pole,
ootavad ees neljandad valimised, mis oleksid leidnud aset 4. augustil.
Parlamendi spiikri positsiooni ära kasutades
teatas Gantz kohe kõneluste ummikusse jooksmise järel,
et kui esmaspäeva, 20.04 õhtuks kokkulepet ei saavutata,
kutsub ta Knesseti kokku, et võtta vastu seadus,
mille järgi ei saaks immuniteedi kaitset ka peaminister,
kui teda ootaks kohtuprotsess ja võimalik süüdimõistmine.
Tegemist oli üksnes Netanyahu vastu plaanitud eelnõuga,
sest Iisraeli praegune seadusandlus käib antud süüdistusjuhtumite korral
vaid valitsuse ministrite, mitte peaministri kohta.
Sellisel tegevusel on kõnekeeles oma selge terminoloogia,
kuid poliitikas kasutatakse seda vähem. Vabandust.
Selline samm Gantzi poolt oli samas selge katse
luua takistus Netanyahule järgmistel võimalikel valimistel,
mil ta ei saaks kandideerida Likudi juhina,
isegi kui oleks kõige populaarsem.
Likudi juhtgrupp teatas Gantzile, et kui ta laskub selliste tegudeni,
ei tule mingit ühtsusvalitsust ei nüüd ega tulevikus,
nii et neljandad valimised oleksid vältimatud.
Kuidas asjad ka ei arenenud,
jõuti lahenduseni esmaspäeva hilisõhtul,
sporditerminites napilt finišijoonel,
ja lõpuks sündis siiski kriisivalitsuse nimeline koostöövalitsus
Netanyahu jätkab peaministrina järgmised 1,5 aastat
ja Gantz on sel ajal asepeaminister.
Pärast seda perioodi rollid vahetuvad.
Iisraeli poliitikakommentaatorid peavad kokkulepet Netanyahu võiduks
ja ennustavad lõppu Benny Gantzi poliitilisele karjäärile.
Hoolimata sellest, et riigis on juba 14 000 nakatunut
ja koroonaviiruse ohvrite arv läheneb kahesajale,
alustas Iisraeli valitsus liikumis- ja kogunemispiirangute leevendamist.
Liikumine avalikus sfääris on lubatud, kuid ainult vältimatuil juhtumeil,
ja siis tuleb kanda kaitsemaski, või ootab 200-seekline trahv.
Keelatud on kogunemised, kus on üle 20 inimese
ning avada lubati mõned ärid ja väiksemad poed.
Moslemeil on endiselt keelatud kogunemised Templimäel
ja hoolimata algavast ramadaani paastukuust,
on jätkuvalt keelatud palvekogunemised
ka neile tähtsas al-Aqsa mošees.
Ka Nutumüüril saab taas palvetada, kuid ülimalt piiratult,
sest inimeste vahel peab olema ca kolm meetrit.
Sellises mastaabis piirangud kehtivad aprilli lõpuni,
misjärel tehakse olukorra alusel uued hinnangud.
Palestiina omavalitsus (PO) toetub taas oma tuttavale stiilile
ja süüdistab Iisraeli palestiinlaste mürgitamises viirusega.
Palestiinlaste ametlik päevaleht al-Hayat al-Jadida avaldab pidevalt
valitsuse heaks kiidetud süüdistusi Iisraeli vastu
nii erinevates artiklites kui populaarsetes karikatuurides.
Neis kujutatakse Iisraeli koroonaviiruse arendaja ja levitajana,
kes samas takistab palestiinlastel nii kaitsemaske hankida
kui ka haiglasse ravile pääseda. Iisraeli valitsus on korduvalt nõudnud,
et Abbas keelaks sellised valed ja vastutustundetud süüdistused,
kuid miski pole aidanud.
Abbasi valitsus jätkab vastavaid väiteid
ja püüab Iisraeli hukka mõista rahvusvahelistel areenidel.
Netanyahu valitsus teeb siiski kõik, et aidata palestiinlasi -
nii neid, kes käivad Iisraelis tööl, kui Gaza elanikke,
kuigi ka Hamas süüdistab Iisraeli sektori koroonaviiruse surmades.
Iisraeli põhivaenlane Iraan pole tahtnud olla viletsam
ning mustab Abbasi valitsuse kombel koroonaviiruse tõttu Iisraeli ja USAd.
Võideldes samal ajal katastroofiks arenenud epideemiaga,
püüab riik leida rahva vihale objekti, kelle peale selle võiks välja valada.
Iraani siseministeerium kuulutas välja võistluse nimega Covid-19,
kus otsitakse parimat karikatuuri,
mis kujutaks tabavaimalt viirusepideemiat ja selle tekitajat.
Võistlus oli selge suunitlusega
ja riigi ametliku välispoliitika põhjal sihitud USA vastu,
kes on Iraani väitel keelanud
ravimite ja epideemiaga võitlemiseks vajalike materjalide pääsu riiki.
USA välisministri Mike Pompeo sõnul
pole sellised humanitaar- ja inimeste aitamiseks mõeldud kaubad
kunagi keelunimekirjas olnud
Mainitud karikatuurivõistlus saavutas siiski valitsus soovitud tulemuse,
sest nende meelest süüdistasid parimad joonistused
koroonaviiruse valmistamises ja levitamises USA kõrval ka juute.
Siin ühtivad nende nägemused Palestiina omavalitsusega.
Seega oskab nii šiiitlik kui sunniitlik islam
pidada juute süüdlasteks kõiges halvas, mis maakeral toimub.
Piibli Õpetussõnade autori sõnul pole midagi uut siin päikese all.
Tavaliselt peetakse rahvusvahelist holokaustiohvrite mälestuspäeva
27. jaanuaril, kui vabastati Auschwitzi koonduslaager.
Toona tähistati seda ka Iisraelis,
kuid neil on ka teine, sama sündmusega seotud päev,
mida nimetatakse holokausti- ja kangelaslikkuse mälestuspäevaks.
See langeb tavaliselt aprilli lõppu või mai algusesse
ning tänavu algas see esmaspäeva, 20.04 õhtul ja lõppes ööpäev hiljem
ning seda tähistati interneti kaudu virtuaalselt.
See pole Iisraelis riiklik püha
ja koroonaepideemia tõttu seekord ametlikke pidustusi ei korraldatud.
Yad Vashemi Holokaustimuuseum pidas vaid väikese mälestusürituse.
Mitmed riigipead ja suursaadikud saatsid sõnumeid
kuue miljoni juudi mälestuseks,
kes mõrvati natside käe läbi aastail 1933-1945 Euroopas.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee